b'\n_START_ARTICLE_\nZanikanje globalnega segrevanja\n_START_PARAGRAPH_\nZanikanje globalnega segrevanja je zanikanje ali omalova\xc5\xbeevanje trenutnih podnebnih sprememb oziroma katerega od njihovih vidikov, obstoj katerih je sicer znanstveni konsenz. Po navadi je zanikanje ideolo\xc5\xa1ko ali komercialno motivirano in je pogosto povezano z energijskimi korporacijami.\n_START_SECTION_\nOrganiziranje zanikanja\n_START_PARAGRAPH_\nV ozadju organizacij zanikovalcev globalnega segrevanja so korporacije, industrija fosilnih goriv in konzervativne skupine, ki financiranjo konzervativne mo\xc5\xbeganske truste in pa skupine zanikovalcev v ospredju. Le-te preko medijev, politikov in blogov povzro\xc4\x8dijo nenehno prisotnost svojih idej v javnosti. Posledi\xc4\x8dno omogo\xc4\x8dajo nastanek neprofitnih organizacij in gibanj zanikovalcev, ki jih \xc5\xa1e dodatno podpirajo.\n_START_SECTION_\nZanikanje v zasebnem sektorju\n_START_PARAGRAPH_\nAnonimni milijarderji so med 2002 in 2010 ve\xc4\x8d kot stotim skupinam zanikovalcev globalnega segrevanja donirali 118 milijonov dolarjev, kar je spro\xc5\xbeilo dvome o znanstvenosti le-teh gibanj.\n_START_SECTION_\nSlovenija\n_START_PARAGRAPH_\nRepublika Slovenija je zavezujo\xc4\x8da podpisnica Kyotskega protokola, Slovensko meteorolo\xc5\xa1ko dru\xc5\xa1tvo pa smatra globalno segrevanje za znanstveno dejstvo. V slovenskem osnovnem izobra\xc5\xbeevanju se globalno segrevanje pou\xc4\x8duje kot dejstvo._NEWLINE_Vodilni zanikovalec globalnega segrevanja v Sloveniji je matematik Mi\xc5\xa1o Alkalaj, avtor knjig Podnebna prevara in Zelene la\xc5\xbei.\n_START_SECTION_\nZdru\xc5\xbeene dr\xc5\xbeave Amerike\n_START_PARAGRAPH_\nV Zdru\xc5\xbeenih dr\xc5\xbeavah Amerike je zanikanje globalnega segrevanja v politiki zelo raz\xc5\xa1irjeno: okoli 55 odstotkov \xc4\x8dlanov trenutnega zveznega kongresa zanika globalno segrevanje.'